آپریشن ضرب عضب

آپریشن ضرب عضب پاکستانی فوج کا جون، 2014ء کو وزیرستان میں شروع کیا گيا عسکری آپریشن ہے۔ شمالی وزیرستان میں آپریشن شروع اس عسکری کارروائی کو ضرب عضب کا نام دیا گيا ہے ، عضب کا مطلب ہے کاٹنا، تلوار سے کاٹنا، عضب محمد صلی اللہ علیہ آلہ وسلم کی تلوار کا نام بھی تھا۔ ضرب عضب کاٹ ڈالنے والی ضرب۔ حسن اللغات، ص 595

 ضرب عضب کی وجہ تسمیہ 
عضب کا مطلب ہے کاٹنا، تلوار سے کاٹنا، عضب محمد صلی اللہ علیہ آلہ وسلم کی تلوار کا نام بھی تھا۔ ضرب عضب کاٹ ڈالنے والی ضرب۔  یہ تلوار محمد  نے غزوہ بدر اور غزوہ احد میں استعمال کی۔"Negotiations end, Pak Army formally launches operation Zarb-e-Azb against terrorists | Dunya News". Dunyanews.tv. Retrieved 15 June 2014.
 پس منظر 
 کراچی ہوائی اڈے پر حملہ 

8 جون 2014ء کو کراچی، پاکستان کے جناح انٹرنیشنل پر 10 دہشت گردوں نے حملہ کیا۔ کل 31 افراد بشمول 10 دہشت گرد ہلاک ہوئے۔ تحریک طالبان پاکستان نے حملے کی ذمہ داری قبول کی ہے اور اسے اپنے سابقہ سربراہ حکیم اللہ محسود کے قتل کا بدلہ قرار دیا ہے جو ایک ڈرون حملے میں نومبر 2013ء کو شمالی وزیرستان میں مارا گیا تھا۔ تحریک طالبان کی طرف سے مزید حملوں کی دھمکی بھی دی گئی ہے۔ تحریک طالبان پاکستان کے ترجمان شاہد اللہ شاہد کے مطابق ہوائی اڈے پر حملہ کی وجہ یہ تھی کہ یہاں کم شہری اور زیادہ سرکاری افراد ہوتے ہیں۔ اس کے علاوہ تحریک طالبان پاکستان نے 10 جون سے پورے پیمانے پر پاکستانی ریاست کے خلاف حملوں کی دھمکی دی ہے۔ 

 امن مذاکرات میں ناکامیابی 
پاکستانی ریاست کئی بار دہشت گردوں کے چھوٹے چھوٹے گروہوں کے ساتھ محدود علاقوں کے لیے امن معاہدے کرتی رہی ہے، لیکن پہلی بار وفاقی حکومت نے براہِ راست تحریکِ طالبان پاکستان کے ساتھ مذاکرات کی پالیسی اپنائی۔ اس حوالے سے متعدد کُل جماعتی کانفرنسیں بھی منعقد ہوئیں جن میں سے آخری نو ستمبر 2013ء کو ہوئی۔ ان کانفرنسوں میں سیاسی جماعتوں کی جانب سے حکومت کو یہ اختیار دیا گیا کہ وہ ملک میں قیامِ امن کے لیے شدت پسند تنظیموں کے ساتھ مذاکرات کرے۔ 
آئندہ کئی ماہ تک مذاکرات ہوتے رہے۔ کمیٹیاں بنیں، کمیٹیوں پر سوال اٹھے، خفیہ مقامات پر کمیٹیاں ہیلی کاپٹروں کی مدد سے ملنے گئیں۔ یہاں تک کہ پاکستان تحریک انصاف کے سربراہ عمران خان نے تو طالبان کا دفتر کھولنے تک کی تجویز پیش کر دی۔ امریکا نے بھی ڈرون حملے روکنے کی ہامی بھر لی۔ مگر طالبان قیادت کسی فیصلہ پر اپنے گروہوں کو متفق نہ کر سکی۔ آخرکار مذاکرات ناکام ہو گئے۔ جس کے بعد 2014ء کا پہلا ڈرون حملہ ہوا اور طالبان کی طرف سے بھی کراچی ہوائی اڈے پر حملہ کیا گيا۔ شمالی وزیرستان میں آپریشن

 تاریخ وار واقعات 
 15 جون 
 15 جون 2014ء کو پاکستانی فوج نے شمالی وزیرستان میں عسکری کارروائی کا فیصلہ کیا۔ "120 militants killed during 'Zarb-e-Azb' operation in NW – Pakistan". Dawn.Com. Archived from the original on 2014-06-16. Retrieved 2014-06-16.
 15 جون: کو رات کو پہلے حملے میں 120 دہشت گرد مارے گئے اور بارود کا ایک بڑا ذخیرہ تباہ کیا گيا۔ 
 16 جون 
 : کو جٹ طیاروں سے میر شاہ کے علاقے میں گولہ باری سے 12 ازبک دہشت گرد مارے گئے۔"Zarb-e-Azb: Jets pound militant hideouts in Shawal, 12 killed". Thenews.com.pk. 2014-06-09. Retrieved 2014-06-"North Waziristan: 12 militants killed in air strikes | Pakistan | Dunya News". Dunyanews.tv. Retrieved 2014-06-16.
 17جون 
 : فضائی حملے میں 25 دہشت گرد مارے گئے، اس طرح مارے جانے والے دہشت گردوں کی تعداد 215 ہو گئی۔ "Welcome to ISPR". Ispr.gov.pk. 1 September 2009. Archived from the original on 2014-06-17. Retrieved 17 June 2014
 19 جون 
 : کوبرا ہیلی کاپٹروں نے رات گئے میران شاہ کے مشرق میں واقع زراتا تنگی کی پہاڑیوں پر شدت پسندوں کے مواصلاتی مراکز کو نشانہ بنایا جس میں 15 شدت پسند ہلاک ہو گئے۔ 
 20 جون 
 شمالی وزیرستان کے علاقے حسو خیل کے علاقے میں بمباری کی گئی، جس میں شدت پسندوں کے تین ٹھکانے تباہ کیے گئے اور 20 عسکریت پسند مارے گئے۔ 
 خیبر ایجنسی میں افغان سرحد کے قریب جیٹ طیاروں کی بمباری میں شدت پسندوں کے دو ٹھکانے تباہ کیے گئے۔ 
 شمالی وزیرستان کے علاقے میران شاہ، میر علی اور دتہ خیل کے عمائدین نے فوجی آپریشن کی مکمل حمایت کا اعلان کیا ہے۔ 
ڈی جی آئی ایس پی آر کے مطابق عمائدین نے اعادہ کیا کہ وہ دہشت گردوں کو دوبارہ شمالی وزیرستان میں آنے نہیں دیں گے۔ بی بی سی اردو، ہفتہ 21 جون

 مزید دیکھیے 
 وزیرستان آپریشن

 حوالہ جات 

زمرہ:2014 پشاور اسکول حملہ
زمرہ:2014ء کے تنازعات
زمرہ:2014ء میں پاکستان
زمرہ:ایشیا میں خانہ جنگیاں
زمرہ:پاک فضائیہ
زمرہ:پاک فوج
زمرہ:پاکستان میں 2000ء کی دہائی
زمرہ:پاکستان میں 2010ء کی دہائی
زمرہ:پاکستانی باغی
زمرہ:پاکستانی شمولیت والی جنگیں
زمرہ:تاریخ خیبر پختونخوا
زمرہ:تاریخ قبائلی علاقہ جات
زمرہ:چھوٹے پیغام خانوں کا استعمال کرنے والے مضامین
زمرہ:دہشت کے خلاف جنگ
زمرہ:شمال مغرب پاکستان میں جنگ
زمرہ:شمال مغرب پاکستان میں فوجی آپریشن
زمرہ:شمالی وزیرستان
زمرہ:مذہب کی بنیاد پر خانہ جنگیاں
زمرہ:وزیرستان
زمرہ:وزیرستان میں عسکری آپریشن
زمرہ:طالبان کی شمولیت والی جنگیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:عسکری کاروائیاں
زمرہ:2015ء میں پاکستان
زمرہ:2016ء میں پاکستان
زمرہ:رمزی نام